#

#

#

#

#  L A T V I J A S R E P U B L I K A S

##  A M A T A S N O V A D A P A Š V A L D Ī B A

Reģ.Nr. LV90000957242

“Ausmas”, Drabešu pagasts, Amatas novads, LV-4101, Tālrunis: 64127935, fakss: 64127942, e-pasts: amatasdome@amatasnovads.lv,

# A/S „SEB banka” konta Nr. LV52 UNLA 0050 0000 1330 1, A/S SWEDBANK konta Nr. LV 41 HABA 0551 0002 8950

AMATAS NOVADA PAŠVALDĪBAS

DOMES ĀRKĀRTAS SĒDES PROTOKOLS

**Nr. 20**

Amatas novada Drabešu pagastā 2020. gada 17. novembrī

Domes sēde sasaukta plkst. 16.00, atklāta 16.02.

**Domes sēdi vada:** Amatas novada domes priekšsēdētāja Elita Eglīte.

**Piedalās deputāti:** Elita Eglīte, Guna Kalniņa-Priede, Andris Jansons, Mārtiņš Andris Cīrulis, Linda Abramova, Teiksma Riekstiņa, Valda Veisenkopfa, Arnis Lemešonoks, Inese Varekoja, Ēriks Bauers, Edgars Jānis Plēģeris, Vita Krūmiņa, Āris Kazerovskis, Jānis Kārkliņš.

Ņemot vērā, ka ar Ministru kabineta 06.11.2020. rīkojumu Nr. 655 “Par ārkārtējās situācijas izsludināšanu” visā valsts teritorijā izsludināta ārkārtējā situācija no 2020. gada 9. novembra līdz 2020. gada 6. decembrim, lai samazinātu atkārtotu Covid-19 infekcijas izplatību Latvijā, deputāti Edgars Jānis Plēģeris un Linda Abramova domes ārkārtas sēdē piedalās tiešsaistē videokonferences režīmā (*Microsoft Teams*).

Pārējie deputāti komiteju sēdē piedalās klātienē.

**Nepiedalās deputāti:** Tālis Šelengovs (darba apstākļu dēļ).

**Piedalās pašvaldības darbinieki:** izpilddirektors Māris Timermanis.

**Protokolē:** lietvede Dinija Baumane (tiešsaistē videokonferences režīmā (*Microsoft Teams*)), datortīklu administrators Dmitrijs Gormaļovs.

**Darba kārtība:**

1. **Par Amatas novada Nītaures vidusskolas direktora vietas izpildītāja iecelšanu.**
2. **Par Amatas novada pašvaldības vienreizējā pabalsta piešķiršanu.**

**1.§**

**Par Amatas novada Nītaures vidusskolas direktora vietas izpildītāja iecelšanu**

Ziņodomes priekšsēdētāja E. Eglīte

Pamatojoties uz likuma „Par pašvaldībām” 15. panta pirmās daļas 4. punktu, kas nosaka pašvaldības funkciju gādāt par iedzīvotāju izglītību, 21. panta pirmās daļas 9. punktu, kas nosaka, ka dome var iecelt amatā un atbrīvot no amata pašvaldības iestāžu vadītājus, kā arī citas amatpersonas likumā un pašvaldības nolikumā paredzētajos gadījumos, Izglītības likuma 17. panta trešās daļas 2. punktu, kas nosaka, ka novada pašvaldība pieņem darbā un atbrīvo no darba tās padotībā esošo vispārējās izglītības iestāžu, tai skaitā internātskolu, speciālo izglītības iestāžu, profesionālās izglītības iestāžu, interešu izglītības iestāžu, profesionālās ievirzes izglītības iestāžu sportā vadītājus, saskaņojot ar Izglītības un zinātnes ministriju, Ministru kabineta 2016. gada 5. jūlija noteikumu Nr. 445 “Pedagogu darba samaksas noteikumi” 9. punktu, Civillikuma 2195. pantu par darba tiesisko attiecību izbeigšanu,

**Amatas novada dome**, atklāti balsojot (**PAR** – 13: Elita Eglīte, Guna Kalniņa-Priede, Andris Jansons, Mārtiņš Andris Cīrulis, Linda Abramova, Teiksma Riekstiņa, Valda Veisenkopfa, Arnis Lemešonoks, Inese Varekoja, Ēriks Bauers, Edgars Jānis Plēģeris, Āris Kazerovskis, Jānis Kārkliņš; **PRET** – nav; **ATTURAS** – nav; **NEPIEDALĀS** – 1: Vita Krūmiņa), **nolemj:**

1. Izbeigt darba tiesiskās attiecības ar Amatas novada Nītaures vidusskolas direktoru Māri Ķēniņu, laužot 2002. gada 22. decembrī ar Māri Ķēniņu noslēgto darba līgumu Nr. 194 sakarā ar viņa nāvi 2020. gada 14. novembrī.
2. Iecelt Amatas novada Zaubes pamatskolas direktori Vitu Krūmiņu par Amatas novada Nītaures vidusskolas direktora vietas izpildītāju no lēmuma pieņemšanas brīža uz laiku, līdz konkursa rezultātā Amatas novada dome apstiprinās jaunu Amatas novada Nītaures vidusskolas direktoru.
3. Uzdot Amatas novada pašvaldības izpilddirektoram Mārim Timermanim ar Amatas novada Zaubes pamatskolas direktori Vitu Krūmiņu noslēgt vienošanos pie darba līguma par papildu pedagoģisko darbu, uz noteiktu laiku veicot arī Amatas novada Nītaures vidusskolas direktora vietas izpildītāja amata pienākumus paaugstinātas darba intensitātes apstākļos.
4. Noteikt Amatas novada Zaubes pamatskolas direktorei Vitai Krūmiņai laika periodā no 2020. gada 17. novembra līdz konkursa rezultātā Amatas novada dome apstiprinās jaunu Amatas novada Nītaures vidusskolas direktoru augstāku mēnešalgas likmi 1690,00 EUR (viens tūkstotis seši simti deviņdesmit *euro* un 00 centi).
5. Amatas novada Zaubes pamatskolas direktorei Vitai Krūmiņai, veicot Amatas novada Nītaures vidusskolas direktora vietas izpildītāja amata pienākumus, noteikt pirmā paraksta tiesības.

**2.§**

**Par Amatas novada pašvaldības vienreizējā pabalsta piešķiršanu**

Ziņodomes priekšsēdētāja E. Eglīte

 Pamatojoties uz likuma „Par pašvaldībām” 41.panta pirmās daļas 4. punktu, Civillikuma 2195. pantu par darba tiesisko attiecību izbeigšanu, [..] 16.11.2020. iesniegumu (reģ. Nr. 4-14/2020/2163) par pabalsta piešķiršanu, Ministru kabineta 2010. gada 21. jūnija noteikumu Nr. 565 “Noteikumi par valsts un pašvaldību institūciju amatpersonu un darbinieku sociālajām garantijām” otrās daļas 3. punktu,

**Amatas novada dome**, atklāti balsojot (**PAR** – 14: Elita Eglīte, Guna Kalniņa-Priede, Andris Jansons, Mārtiņš Andris Cīrulis, Linda Abramova, Teiksma Riekstiņa, Valda Veisenkopfa, Arnis Lemešonoks, Inese Varekoja, Ēriks Bauers, Edgars Jānis Plēģeris, Vita Krūmiņa, Āris Kazerovskis, Jānis Kārkliņš; **PRET** – nav; **ATTURAS** - nav), **nolemj:**

 Izmaksāt no Amatas novada pašvaldības budžeta līdzekļiem vienreizēju pabalstu darbinieka nāves gadījumā Mārim Ķēniņam noteiktās mēnešalgas apmērā personai, kas uzņēmusies M. Ķēniņa apbedīšanu.

**Ārkārtas sēdes jautājumi izskatīti.**

**Kārtējā domes sēde: 2020. gada 26. novembrī plkst. 15.30.**

Sēde slēgta plkst. 16.10

Sēdes vadītāja Elita Eglīte

 19.11.2020.

Sēdes protokolists Dinija Baumane